قانون اتمام حجت پر کچھ اشکالات
Please see the following FAQ on itmam-e-hujjah. All of your questions are already answered there: Discussion 37972
آپ کی کتاب پڑھنے کا موقع ملا اور میرے بہت سے دوسرے اشکالات بھی دور ہو گئے لیکن کچھ اشکالات ابھی تک باقی ہیں پہلا۔ کسی مشرک پر تلوار مسلط کی جائے گی اور کہا جائے گا کہ اسلام یا موت ظاہری بات ہے کہ وہ اسلام قبول کرے گا لیکن دل سے وہ کافر ہی رہے گا اور منافق بن کر اسلامی سوسائٹی کے لئے سرطان کا پھوڑا ثابت ہوگا جس کا خمیازہ مسلمانوں نے فتنہ ارتداد کی صورت میں بھگتا تھا تو کنفیوژن یہ ہے کہ کیا اسلام یہی چاہتا تھا کہ لوگ منافق بن کر اسلام کی بیخ کنی کریں؟ دوسرا۔ مشرکین کو عذاب کی سزا ان کے مشرک ہونے کی وجہ سے دی گئی ہے تو پھر مشرک عورتوں کو سزا نہیں دی گئی ہے اگر یہ بات ہے کہ وہ خاوندوں کے تابع تھیں اس لئے ان کے خاوندوں کے قتل ہو جانے کے بعد یا اسلام لانے کے بعد وہ خود بخود مسلمان ہو جاتی لیکن ہم حضور صلی اللہ علیہ وسلم کے دور ہی میں یہ مثالیں دیکھ چکے ہیں کہ عورت مسلمان ہیں اور شوہر کافر اور شوہر کافر ہے اور عورت مسلمان اور یہ مکہ کی مثالیں ہیں جو کہ اپنی بیویوں کو دبا کر رکھتے تھے مدینہ والوں کی تو بیویاں اپنے شوہروں کو پلٹ کر جواب تک دیا کرتی تھی لیکن آپ تمام عرب میں عورت کی تابعیت کی بات کر رہے ہیں تو پھر یہ مثالیں ثابت کرتی ہیں کہ عورتوں کو اختیار مذہب کی اجازت تھی تو پھر ان کو شرک کی سزا کیوں نہیں دی گئی؟ تیسرا۔ رسول کو جھٹلانے والے تمام لوگوں کو اللہ دنیا ہی میں عذاب دیتا ہے اور عذاب دینے کے لیے دنیوی اسباب ہی کو اختیار کرتا ہے تو وہ لوگ جو حضور صلی اللہ علیہ وآلہ وسلم کو دل میں جھٹلاتے تھے اور اللہ کے نزدیک تو وہ پیغمبر کے منکر ہی تھے تو پھر انہیں عذاب کیوں نہیں دیا گیا اگر یہ دنیاوی اسباب کی محدودیت ہی تھی تو پھر پچھلی قوموں کو جو عذاب دیے گئے وہ بھی دنیاوی اسباب ہی سے دیے گئے تھے لیکن ان کی بار کوئی سکم نظر نہیں آتا اگر انسانی ہاتھوں سے پیغمبر کے منکرین کو عذاب نہیں دیا جا سکتا تھا تو اللہ دوسرے اسباب کو اختیار کر لیتا اور غامدی صاحب کے نزدیک رسول کے منکرین کے ساتھ دنیا میں وہی معاملہ ہوتا ہے جو کہ آخرت میں ہوگا تو پھر آخرت میں تو ظاہر کے مطابق فیصلے نہیں ہوں گے بلکہ باطن کے مطابق ہوں گے اور پچھلے تمام عذابات میں باطن ہی کے مطابق فیصلے ہوئے ہیں شاید یہی وجہ وجہ ہے کہ ہمارے اسلاف میں سے کچھ لوگوں کا یہ موقف بھی ہے کہ مشرکین کو بھی جزیہ کی پیشکش کی گئی تھی اس موقف کے مقابلے میں جتنی روایات بھی آتی ہیں اکثر و بیشتر ضعیف ہیں اس کے علاوہ باقی تمام اشکالات دور ہو گئے ہیں
میں نے پانچ سوال کیے تھے جن میں سے آپ نے دو کے نہایت مزے دار جواب دیے کی روح مطمئن ہو گئی اس کے علاوہ اور بھی اشکالات تھے وہ آپ کی کتاب کے وسیلے سے دور ہو گئے لیکن یہ تین اشکالات جو تقریباً ایک ہی قبیل سے ہیں وہ دور نہیں ہو سکے کیوں کہ ان کا ایک ہی جواب ہے کہ عذاب میں محدودیت تھی لیکن پچھلے جتنے عذاب آئے وہ محدودیت سے پاک تھے خصوصاً سیدنا مسیح کی قوم پر انسانی ہاتھوں سے جو عذاب آیا تھا اس کی تفصیل پڑھ کر تو ایمان ہی تازہ ہو گیا لیکن حضرت محمد صلی اللہ علیہ وسلم کی بار محدودیت کی بحث چھڑ جاتی ہے اس کے علاوہ غامدی صاحب کی ویڈیو کلپس کے مطابق رسول کی بار دنیا ہی میں چھوٹے پیمانے پر آخرت کی طرح اللّٰہ فیصلہ کر دیتا ہے ظاہری بات ہے کہ حضرت محمد صلی اللہ علیہ وسلم کی دفع ایسا نہیں ہوا ہے